भारतीय टेस्ट टीम में रोहित शर्मा को आखिरी बार इसी साल जनवरी में दक्षिण अफ्रीका दौरे पर खेलते देखा गया था। रोहित ने उस सीरीज के दो मैचों की चार पारियों कुछ ऐसा प्रदर्शन किया था- 11, 10, 10, 47..इसके बाद अफगानिस्तान के खिलाफ टेस्ट मैच में उनको शामिल नहीं किया गया लेकिन यो-यो टेस्ट पास करके वो भारतीय वनडे और टी20 टीम में शामिल हुए। उन्होंने इंग्लैंड के खिलाफ पहले टी20 सीरीज में शतक जड़ा और उसके बाद वनडे सीरीज के पहले मैच में भी शतक जड़कर सबका दिल जीत लिया था। हालांकि इसके बावजूद निरंतरता में कमी के कारण उनके चयन को लेकर सवाल उठते रहे हैं।